Казанда 26 сугышчан снаряд тапканнар (ФОТО)

	Казанда җир эшләре башкарганда гражданнар сугышы вакытындагы снарядларга ошаган 26 предмет табылган, дип хәбәр итте «Татар-информ» мәгълүмат агентлыгына хокук саклау органнарындагы чыганак. Әлеге предметлар Киров районының Архангельский урамыннан ерак булмаган урында табылган. Анда эшчеләр Казансу елгасының элеккеге эзен тирәнәйтү эшләре алып барган. 	 Бульдозерчы экстрен хезмәтләргә мөрәҗәгать иткән һәм алар тиз арада килеп җиткән.

Белгечләр урында халыкка куркыныч янамавын ачыклаган, торак йортлар табылдыктан бер километрлап ераклыкта урнашкан. Шикле табылдыклар экспертизага алынган, кирәк булган очракта алар зарарсызландырыла һәм утильләштерелә.          
	---	
Татар-информ

	№ --- | 10.02.2017	


